procesaur/Wiki.mk huggingface dataset:
Јана Кузманова

Јана Кузманова ( во — во ) — жртва на бомбардирањето од страна на Германија врз Дреново, за време на Втората светска војна.
1 Животопис
Била домаќинка, мажена. Загинала од топовска граната додека работела во својот двор. Настанот се случил кога Германците го бомбардирале селото Дреново и борбите што се воделе во реонот на Дреновската Клисура, во почетокот на септември 1944 година.
АТП Гштад 2024 – поединечно

АТП Гштад 2024 – поединечно - бил тениски турнир во поединечна конкуренција од АТП серијата 250 кој се одиграл во Гштад, Швајцарија, како дел од тениската сезона 2024.
Турниот се одиграл од 15 до 21 јули 2024 година.
Победник во ова издание на турнирот, бил Матео Беретини кој го победил Кантен Алис во финалето со 6–3, 6–1. Ова била неговата втора титула во Гштад (првата била во 2018) и деветта вкупно во кариерата на АТП турнирите. Од друга страна, Алис бил првиот квалификант кој стигнал до финалето на турнирот во Гштад после Јаник Ханфман во 2017 година.
1 Носиели
Првите четири носители биле слободни во првото коло.
# Стефанос Циципас
# Иго Умбер
# Феликс Оже-Алијасим
# Томас Мартин Ечевери
# Јан-Ленард Штруф
# Матео Беретини (победник)
# Фабио Фоњини
# Станислас Вавринка
2 Жреб
Трипун Марков

Трипун Стојан Марков ( во — во ) — македонски револуционер, учесник во НОВ на Македонија.
1 Животопис
Бил роден во село Грбовец, а покасно се преселил во селото Дреново. Бил оженет и се занимавал со земјоделие и сточарство. Бил соработник на народноослободителното движење од 1943 година. Како активен соработник со партизанскиот одред „Добри Даскалов”, бил уапсен од страна на бугарските војници и бил стрелан заедно со неговиот брат Ристо Марков, во месноста „Руен”, близу Шешково на 16 јуни 1943 година.
2 Поврзано
* Ристо Марков
Општина Домжале

Општина Домжале (|Občina Domžale — општина во средна Словенија. Во 2020 г. населението броело 36.648 жители. Седиште на општината е градот Домжале.
1 Географија
Општината лежи близу подножјето на Камничките Алпи и низ неа тече реката Камнишка Бистрица која извира од тие планини. Пределите се одликуваат со шумовити ридови и обработливи низини.
1.1 Населени места
Општината ги опфаќа следниве населени места:
* Бишче
* Брдо
* Брезје кај Доб
* Брезовица кај Доб
* Вир
* Горичица кај Ихан
* Горјуша
* Депала Вас
* Доб
* Добовље
* Долење
* Домжале
* Драгомељ
* Жеје
* Желодник
* Жиче
* Заборшт
* Загорица кај Рова
* Залог под Света Тројица
* Згорње Јарше
* Ихан
* Јасен
* Кокошње
* Количево
* Коловец
* Кртина
* Лазе кај Домжале
* Мала Лока
* Ножице
* Подречје
* Прелог
* Пресерје кај Радомље
* Пшата
* Радомље
* Рача
* Рачни Врх
* Рова
* Родица
* Света Тројица
* Село кај Ихан
* Сподње Јарше
* Средње Јарше
* Студенец кај Кртина
* Турнше
* Хомец
* Худо
* Чешеник
* Шентпавел кај Домжале
* Шкоцјан
* Шкрјанчево
2 Историја
Во месноста Бабја Јама кај селото Горјуша се пронајдени остатоци од живеалиште на ловец од леденото време, старо 15.000 години. Постојат и археолошки наоди од илирски и келтски населби од предримско време. Римските наоди датираат од времето на патот кој ги поврзувал Аквилеја, Емона (денешна Љубљана и Целеја (денешно Цеље). Подрачјето за првпат се споменува во документите во XII век. Месниот благородник Адам Равбар, поседник на замокот Крумперк, извојувал победа во Битката кај Сисак во 1593 г. поразувајќи ја османлиската војна. Стопанскиот развој се забрзал во XIX век со индустријализацијата на месниот занает сламарство.
Ристо Марков

Ристо Стојан Марков ( во — во ) — македонски револуционер, учесник во НОВ на Македонија.
1 Животопис
Бил роден во селото Грбoвец, а живеел во  село Дреново. Бил оженет и работел како земјоделец. Бил соработник со народноослободителното движење од 1943 година. Во времето на Јунската непријателска офанзива, бил откриен и уапсен од страна на бугарските војници и бил стрелан заедно со неговиот брат Трипун Марков, во месноста „Руен”, близу Шешково на 16 јуни 1943 година.
2 Поврзано
* Трипун Марков
Анчо Митков

Анчо Јован Митков ( во — во близу Кавадарци) — македонски револуционер, учесник во НОВ на Македонија.
1 Животопис
Бил роден во селото Мрежичко, а живеел во селото Дреново. Бил оженет и се занимавал со земјоделие. Како борец на народноослободителната војска стапил на 6 јули 1944 година во редовите на Втората македонска бригада. Загинал во борба со бугарската војска за време нападот кај селото Крњево на 5 септември 1944 година.
Ристо Попов

Ристо Трајко Попов ( во — во ) — македонски револуционер, учесник во НОВ на Македонија.
1 Животопис
Се занимавал со земјоделие. Станал член на КПМ во 1944 година. Во редовите на НОВ на Македонија, стапил на 5 јули 1944 година во Втората македонска ударна бригада, а од август истата година во Единаесетта македонска бригада, како политички комесар на чета. Загинал во борбата со Германците за ослободување на Прилеп на 6 септември 1944 година.
Павле Ристов

Павле Неде Ристов ( во — ) — македонски револуционер, учесник во НОВ на Македонија.
1 Животопис
Бил роден во селото Куманичево, а покасно се преселил во Дреново, каде се занимавал со земјоделие. Во НОВ на Македонија стапил на 6 јули 1944 година како борец на Втората македонска ударна бригада. Од крајот на август бил дел од Деветтата македонска бригада. Учествувал во борбите во Егејска Македонија и во Тиквешко. Се разболел од тифус и починал летото во 1945 година.
Славе Паризов

Славе Паризов ( во — во близу Кавадарци) — македонски револуционер, учесник во НОВ на Македонија.
1 Животопис
Бил роден во селото Грбовец, а живеел во селото Дреново. Тој бил оженет и се занимавал со земјоделие. Бил соработник на народноослободителното движење од 1943 година. Во народноослободителната војска на Македонија, стапил на 6 јули 1944 година, како дел од Втората македонска ударна бригада. Загинал во борбата со Германците, кај селото Дебриште, Кавадаречко, на 20 октомври 1944 година.
2 Поврзано
* Добре Паризов
Добре Паризов

Добре Паризов ( во — во ) — македонски револуционер, учесник во НОВ на Македонија.
1 Животопис
Бил роден во Грбовец, а покасно преселен во Дреново. Бил оженет и се занимавал со земјоделие и сточарство. Член на КПМ од 1943 година. Соработувал со борците од партизанскиот одред „Добри Даскалов”. Во 1944 година станал член на месниот Народноослободителен одбор и негов претседател. Несреќно загинал на 23 септември 1944 година.
2 Поврзано
* Славе Паризов
Дукадин Маневски

Дукадин Велко Маневски ( во — ) — македонски револуционер, учесник во НОВ на Македонија.
1 Животопис
Бил роден во село Мрежичко, Кавадаречко, а подоцна се преселил во Дреново. Бил оженет и се занимавал со земјоделство. Во НОВ на Македонија стапил на 6 јули 1944 година во Втората македонска ударна бригада, а подоцна бил префрлен во Деветтата македонска бригада. Во борбата со бугарската војска кај Македонски Брод бил тешко ранет. Починал во почетокот на октомври 1944 година.
Меѓник

Меѓник, межник или граничник — физички знак што ги означува пределите или границите на одредена област на земја или вода. Се поставува за да се определи каде завршува еден имот или јурисдикција, а започнува друг. Овие меѓници можат да имаат различни облици, како што се камења, столбови, бандери, дрвја, па дури и природни знаменитости како реки или планини. Нивната главна цел е да воспостават и одржуваат јасни разлики помеѓу различните територии, помагајќи да се спречат спорови околу сопственоста на земјиштето или јурисдикционите граници. Меѓниците се користеле низ историјата од различни култури и општества за да се разграничат и да се заштитат нивните соодветни територии.
Камен што одвојува една нива, ливада од друга се нарекува синорник.
1 Изградба
Меѓниците традиционално често биле направени од камен; арно ама, многу од нив подоцна биле направени со користење на бетон или разни мешавини на материјали. Овие меѓници обично се поставуваат на значајни или многу видливи места, често со натписи како што е кратенката на носителот на границата и често датата.
Румена Аврамова

Румена С. Аврамова ( во — ) — учесник во НОВ на Македонија.
1 Животопис
Таа била симпатизер на народноослободителното движење од 1941 година, а од средината на 1943 актнвно се вклучила во активностите во селото. Го помагала движењето со тоа што печела неб, перела облека, собирала народна помош.
Вера Аврамовска

Вера Аврамовска ( во — ) — учесник во НОВ на Македонија.
1 Животопис
Од почетокот на 1943 била член на младинската група во селото Вруток. Собирала народна помош, проучувала напредна литература, пренесувала пошта, изнаоѓала илеrални засолништа и префрлувала илеrалци од едно до друrо место.
Јован Геометар

Јован Геометар (|Ιωάννης Γεωμέτρης, ), бил византиски поет, војник, и монах. Тој е еден од главните книжевни фигури на македонската ренесанса.
1 Биографија и дело
Јован веројатно имал аристократско потекло, но други негови роднини не се идентификувани. Тој бил добро образуван и служел во византиската војска пред да се повлече во монаштво. Неговата кариера го опфатила владеењето на Никифор II Фока (в. 963–969), Јован I Цимискиј (в. 969–976) и раните години од владеењето на Василиј II (в. 976–1025). Како резултат на тоа, неговата поезија е полна со референци за тогашните византиски конфликти со Бугарите и Русите, како и востанијата на as well as the rebellions of Варда Склир и Варда Фока.
2 Дополнителна литература
*
Ката Аврамовска - Камчевска

Ката Аврамовска - Камчевска ( во — ) — учесник во НОВ на Македонија.
1 Животопис
Потекнувала од револуционерно семејство, кое земало активно учество во народноослободителното движење. Таа била ангажирана во извршување на одредени задачи во заднината. Во нејзиниот дом се одржувале илегални состаноци.
Аднико Аго

Аднико Аго ( во — ) — учесник во НОВ на Македонија.
1 Животопис
Како симпатизер на народноослободителното движење помагала од зимата 1943/1944 година. Учествувала во заднината на НОД. Во нејзиниот дом се одржувале илегални состаноци на партиски групи и Месниот Комитет на СКОЈ - Струга. Воедно чувала илегален материјал, оружје и муниција.
Рукија Аврамовска

Рукија Аврамовска ( во — ) — учесник во НОВ на Македонија.
1 Животопис
Учествувала вo заднината на народноослободителното движење во селото од летото 1942 година, со доброволни прилози во храна и облека за борците во Народноослободителната војска на Македонија и Партизанските одреди на Македонија.
2 Поврзано
* Фимка Аврамовска
* Цвета Аврамовска Милева
Цвета Милева

Цвета Аврамовска Милева ( во — во ) — учесник во НОВ на Македонија.
1 Животопис
Од половината на 1942 година била член на женската младинска воспитна група и учествувала во собирањето на народна помош и изработка на топла облека. Во палењето на селото Никифорово, при пожарот во нивната куќа, италијанските карабинери и балистите ја запалиле нејзината баба Фимка Аврамовска, а Цвета успеала да се засолни во Гостивар каде по кратко време умрела од последиците здобиени при опожарувањето на нејзиниот дом.
2 Поврзано
* Фимка Аврамовска
* Рукија Аврамовска
* Палењето на Никифорово
Ден на хаосот

Ден на хаосот (|Mayhem, буквално: ''Хаос'') — американски комичен акционен филм од 2017 г. режиран од Џо Линч и напишан од Матијас Карузо. Светската премиера на филмот се одржала во март 2017 г. на фестивалот South by Southwest и бил објавен по американските кина на 10 ноември 2017 г.
1 Содржина
Дерек Чо ѝ раскажува на публиката за вирусот ID-7 „Црвено око“, кој се распространува низ целиот свет. Не е смртоносен, но ги заразува нервните патишта, отстранувајќи ги сите поттици и морална целосност, предизвикувајќи луѓето да си ги одглумат своите најмрачни импулси, кои може да вклучуваат и убиство.
2 Улоги
Глумец, Улога
Стивен Јун, Дерек Чо
Самара Вивинг, Мелани Крос
Стивен Бранд, Џон „Шефот“ Тауерс
Керолин Чикези, Кара „Сирената“ Пауел
Кери Фокс, Ајрин Смајт
Далас Робертс, Лестер „Жетварот“ Макгил
Зора Аирова

Зора Аирова ( во — ?) — учесник во НОВ на Македонија.
1 Животопис
Помагала во народноослободителното движење од март 1944 година, со тоа што чувала илегалци во својот дом и го одстапила на расnолагање на НОД.
Неда Ајдамакова

Неда Ајдамакова ( во — ) — учесник во НОВ на Македонија.
1 Животопис
Од летото 1943 година учествувала во заднината на народноослободителното движење во селото. Во нејзиниот дом чувала воен материјал и дел од собраната народна помош за партизанскиот одред „Сава Михајлов”.
Емине Ајруш

Емине Ајруш ( во — ) — учесник во НОВ на Македонија.
1 Животопис
Кон крајот на 1942 година земала активно учество во заднината на народноослободителното движење во градот. Во нејзиниот дом престојувале илегалци, а таа повремено rи префрлувала на територијата на Преспа, Подградец и други места.
Чипи

Чипи (|Μικροχώρι, ''Микрохори''; до 1928 г. ''Τσίπη'', ''Ципи'') — поранешно село во Гребенско, Егејска Македонија, на територијата на денешната општина Гребен на Гребенскиот округ, Грција.
1 Географија
Селото се наоѓало во денешниот атар на селото Балтино.
2 Историја
Чипи било колибарска населба на сточари. Во 1920 г. е попишано како населено место со 9 жители. Во 1928 г. е преименувано во Микрохори.
Сламен покрив

Сламен покрив — општ назив за покривите на градби чија покривка е направена од слама, трска, шавар, острика, палмини лисја или други слични материјали од растително потекло.
1 Распространение
Сламените покриви остануваат распространети во топлите клими низ Азија, Африка, Јужна Америка и Океанија. Во Европа, слични покриви биле вообичаени во малите станбени згради до почетокот на XX век.
И покрај нивните недостатоци, како што се ризикот од пожар и подложноста на оштетување, сламените покриви се популарни во одредени еколошки кругови на современиот Запад. Но наместо слама, тие главно се прават со увезена трска поради нејзината подобра издржливост. Во доцните 2000-ти, неколку статии во германските медиуми тврделе дека таинствени печурки ги уништувале овие покриви, но научниците подоцна ги отфрлиле овие тврдења како лажни.
2 Материјал
Сламата е популарна во Обединетото Кралство, Германија, Холандија, Данска, делови од Франција, Сицилија, Белгија и Ирска. Има повеќе од 60.000 сламени покриви во Обединетото Кралство и над 150.000 во Холандија. Квалитетниот сламен покрив може да трае повеќе од 50 години кога ќе го постави искусен дрводелец. Традиционално, нов слој од слама едноставно се нанесувал над избришаната површина, а оваа традиција на нанесување создала натрупувања од слама со дебелина од над 2,1 м на многу стари згради.
Јованка Ајтова

Јованка Ајтова - Јане ( во — ) — учесник во НОВ на Македонија.
1 Животопис
Од јануари 1944 година учествувала вo народноослободителното движење. Прифаќала борци од Тиквешкиот партизански одред „Добри Даскалов”, на илегален престој во својот дом и се грижела за нивната исхрана и безбедност.
2 Поврзано
* Трајко Ајтов
Радмила Ајтиќ - Поповиќ

Радмила Ајтиќ - Поповиќ ( во — ) — учесник во НОВ на Македонија, носител на Партизанска споменица 1941.
1 Животопис
За член на СКОЈ била избрана како ученичка во призренската гимназија уште пред војната, а за член на КПЈ во 1940 година. Во истата годинa, до јуни 1941 година, била секретар на Месниот Комитет на СКОЈ, кога поминала во илегалство. Во 1942 година, во Призрен била затворена и одведена во затворот во Тирана. Наскоро, успеала да побегне од затворот, се вратила во Призрен и во 1943 година, во мај, стапила како борец во Шарпланинскиот партизански одред. Поради болест била вратена во Призрен, каде повторно била затворена и одведена во Тиранскиот затвор, каде останала до капитулацијата на Италија, септември 1943 година. По успешното бегство од затворот стапила во единиците на Првата македонска ударна бригада, во Косовскиот баталјон. Била политички делегат на десетина и член на агитпроп. Од март 1944 година била шифрант при Главниот штаб на НОВ и ПОМ. Носител е на Партизанска споменица 1941 и повеќе одликувања.
Блага Ристеска

Блага Алампиоска Ристеска ( во — ) — учесник во НОВ на Македонија.
1 Животопис
Станала член на СКОЈ од почетокот на 1941 година. Учествувала во организирањето собири на напредната младина и во акциите за собирање на народна помош.
Сота Алач

Сота Алач ( во — во ) — учесник во НОВ на Македонија.
1 Животопис
Покрај син ѝ скоевец, Сота се вклучила во заднината на народноослободителното движење во Охрид. Во нејзиниот дом била направена и скривница во која повремено престојувале илегалци и се чувал илегален материјал. Во нејзиниот дом се одржувале и состаноци на партиското раководство во Охрид во пролетта 1944 година. Била храбра и бестрашна пред теророт на окупаторот.
Евгенија Јанчулева

Евгенија Јанчулева моминско Ракиџиева (Прилеп, 1875 - прва половина на XX век) ― македонски просветен деец, борец за правата на жените.
1 Животопис
Нејзиното родено презиме е Ракиџиева. Нејзина сестра е револуционерката Фанија Ракиџиева. По стапувањето во брак со докторот Јордан Јанчулев од Прилеп, таа го зела неговото презиме. Предавала и била директорка на Прилепското женско училиште. Отворила неделно училиште во Прилеп и така помагала во описменувањето на возрасното население во Прилеп.
Подоцна се вклучила во македонското револуционерно движење како курир и примајќи ги македонските револуционери на престој во својот дом.
Познати се три нејзини одржани јавни настапи во женското училиште во Прилеп: еден во 1892, а два во 1894 година, на кои се залагала за зголемено учество на жените во јавниот живот.
Каљопа Грчева

Каљопа Алаџајкова Грчева ( во — ) — учесник во НОВ на Македонија.
1 Животопис
Од 1943 година, како гимназијка, била избрана за член на СКОЈ и rи исполнувала задачите кои и ги поставувала Организацијата. Во септември 1944 година стапила како борец во единиците на НОВ на Македонија и ПОМ.
Роска Александрова

Роска Александрова (во — ) — учесник во НОВ на Македонија.
1 Животопис
Од 1944 година го помагала народноослободителното движење во Македонија, со учество во прибирање на храна и облека. Во нејзината куќа чувала ранет борец кој од тешките повреди починал, а таа го потребала на селските гробишта во Длабочица.
Спаса Алабаковска

Спаса Алебаковска ( во — ? ) — учесник во НОВ на Македонија.
1 Животопис
Од есента 1943 година собирала народна помош и подготвувала храна за борците во НОВ на Македонија и ПОМ. Есента 1944 година ги организирала младинките и жените за собирањето на летнината.
Јорданка Ванкова

Јорданка Алексова Ванкова (во — ) — учесник во НОВ на Македонија.
1 Животопис
Учествувала во народноослободителното движење во Македонија од април 1944 година во село Бајловце ангажирајќи се околу партизанската болница и организацијата на АФЖ. Била избрана за одборник во селото Цвиланце.
Дара Борисова

Дара Александров Борисова ( во — ) — учесник во НОВ на Македонија, носител на Орден заслуги за народ.
1 Животопис
Од септември 1944 година, станала борец на Петнаесеттиот македонски корпус, со кој учествувала на Сремскиот фронт. Таа е носител на Медал заслуги за народ.
Велимирка Лазева

Велимирка Алексова Лазева ( во — ) — учесник во НОВ на Македонија.
1 Животопис
Била член на СКОЈ од мај 1942 година во Дреново. Била многу активна во акциите за народна помош и работела на организирањето на младината. Од сепември 1944 година, станала член на агитпроп во НОО Бродска околија.
Џејмс Венс

Џејмс Дејвид Венс (|James David Vance; Мидлтаун, ), роден како Џејмс Доналд Боуман (англ. ''James Donald Bowman''), познат по прекарот Џеј Ди Венс (''JD Vance'') — американски политичар, адвокат, стопанственик, автор, ветеран на Маринскиот корпус и тековен потпретседател на САД. Венс е првиот морнарички пешадинец кој е потпретседател на САД.
Ставовите на Венс често се опишуваат како национално конзервативни и десничарски популистички. Тој е против абортусот и истополовите бракови.
1 Животопис
Џејмс Доналд Боуман е роден на 2 август 1984 година, во Мидлтаун, Охајо, во семејството на Беверли Керол (моминче Венс; роден 1961 година) и Доналд Реј Бауман (1959–2023). Тој има шкотско-ирско потекло. Неговите родители се развеле кога тој бил малечок. Набргу потоа, Бауман бил посвоен од третиот сопруг на мајка му, Боб Хамел, и му било сменето име во Џејмс Дејвид Хамел.
Венс напишал дека неговото детство било обележано со сиромаштија и злоупотреба, а неговата мајка се борела со зависност од дрога. Неговите баба и дедо од двете страни се преселиле во Охајо од Апалачија во Кентаки. По дипломирањето во средното училиште Мидлтаун во 2003 година, Венс се пријавил во американскиот марински корпус. Тој беше распореден во Ирак како борбен дописник шест месеци кон крајот на 2005 година. Таму, тој беше назначен во одделот за односи со јавноста на второто крило на поморските авиони. Тој рече дека неговата служба „ме научи како да живеам како возрасен“ и дека имал „среќа да избега од вистинска борба“.
Венс потоа присуствуваше на Државниот универзитет во Охајо со поддршка на Г.И. Бенефиции од школарината на Бил и дипломирал со диплома по политички науки и филозофија во 2009 година. Во тоа време, тој работел за републиканскиот државен сенатор Боб Шулер.
Откако дипломирал во Охајо, Венс го посетувал Правниот факултет во Јеил на речиси целосна стипендија за неговата прва година. Тој стана близок пријател за време на ориентацијата на Јеил со идниот канадски конзервативен пратеник во парламентот Џамил Џивани. За време на неговата прва година, професорката Ејми Чуа, авторка на книгата „Битната химна на мајката тигар“ од 2011 година, го убедила да ги напише своите мемоари „Хилбили елегија“. Тој беше уредник на „The Yale Law Journal“, а дипломирал во 2013 година со диплома ''Juris Doctor''. По неговиот брак во 2014 година, Венс го усвои презимето на неговите баба и дедо, Венс. Во 2017 година, тој доби почесна диплома од Центарот колеџ.
Откако Венс и Трамп ги победија Претседателските избори на САД во 2024 година Венс стана Потпретседател на Соединетите Држави а Трамп стана Претседател. Двајцата беа инагуриани Претседател и Потпретседател на САД на 20 јануари 2025 година.
Софија Алексова

Софија Алексова ( во — ) — учесник во НОВ на Македонија.
1 Животопис
Делувала во селото од август 1943 година како член на СКОЈ. Во август 1944 година стапила во единиците на НОВ на Македонија. Учествувала на Сремскиот фронт.
Спасија Стојанова

Спасија Атанасова Стојанова ( во — ) — учесник во НОВ на Македонија.
1 Животопис
Учествувала во народноослободителното движење во заднината во селото Мокрени, Велешко, од јануари 1942 година. Давала народна помош. Повремено била курир. Од бугарската полиција често била малтретирана. И покрај теророт била непоколеблив. Во нејзиниот дом навратувале илегалци и борци од велешкиот партизански одред се до ослободувањето на земјата.
Василија Алексовска

Василија Стефо Алексовска - Кица ( во — ) — учесник во НОВ на Македонија.
1 Животопис
Учествувала во народноослободителнто движење од 1942 година, како член на младинската вocпитнa група, а од зимата 1943 година била член на СКОЈ. Пренесувала и растурала летоци, оружје и илегалци во градот. На 4 април 1944 година заминала во партизанската база кај селото Винени, а потоа во Горна Преспа и била борец во партизанскиот одред „Гоце Делчев”. Од мај 1944 година е борец во Првата македонска ударна бригада. Учествувала во сите борби на Бригадата и во борбата со окупаторот кај „Пресека” на 28 август 1944 година била тешко ранета. Тогаш била примена и за член на КПМ. По заздравувањето станала борец во Шестата македонска ударна бригада, одговорна по санитет.
Дола Алексоска

Дола Алексоска ( во — во ) — учесник во НОВ на Македонија.
1 Животопис
Учествувала во заднината на народноослободителното движење во селото од пролетта 1942 година и била близок соработник на нејзиниот син, единец, Трифко Алексоски, кој бил убиен есента 1943 година од балистите меѓу Тетово и Гостивар. Таа и по губењето на својот син останала достоен борец на НОВ на Македонија. Изнаоѓала илегални станови и била врска меѓу илегалците кои престојувале во селото. Водела симпатизерска група на жени и со неа собирала народна помош.
2 Поврзано
* Борис Алексоски
Калина Алексоска

Калина Алексоска ( во — во ) — учесник во НОВ на Македонија.
1 Животопис
Нејзиниот дом во текот на 1941 година станал пункт за собирање на борците во заднината во селото, но често во него се одржувале состаноци и престојувале илегалци. Работела на opгaнизиpaњe на младината и со неа собирала народна помош, а повремено извршувала ѝ курирски задачи.
2 Поврзано
* Арсена Алексоска
Арсена Алексоска

Арсена Андоница Алексоска ( во — ) — учесник во НОВ на Македонија.
1 Животопис
Со почеток на вооруженото востание целото нејзино семејство земало активно учествувало во народноослободителното движење. Нејзиниот дом бил партизанска база во кој се одржувале состаноци на сите раководства на масовно-политичките организации и партиската организација од селото. Тука престојувале илегалци и доаѓале партизански курири. Во нејзиниот дом престојувале членовите на Петиот окружен комитет на КПМ, а таа била курир меѓу Месниот Комитет на КПМ - Кичево и Околискиот комитет на КПМ - Кичево. Бидејќи нејзините организаторски способности биле потврдени во текот на војната, есента 1944 година била избрана за претседател на Одборот на АФЖ во селото и била член па Одборот на НОФ и НОО. Во текот на НОВ прифаќала и негувала болни и ранети борци.
2 Поврзано
* Калина Алексоска
Славка Алексоска

Славка Алексоска ( во — ) — учесник во НОВ на Македонија.
1 Животопис
Од 1943 година во нејзиниот дом престојувале илегалци, а таа одржувала врска со поблиските села. Била активна и во организацијата АФЖ.
Мазлуша Алими

Мазлуша Алими ( во — ) — учесник во НОВ на Македонија.
1 Животопис
Од пролетта 1943 учествувача во заднината на народноослбодителното движење во селото. Во незиниот дом престојувале илегалци, а таа се грижела за нивната безбедност и исхранасхра-
Љубица Алтипармакова

Љубица Алтипармакова ( во — ) — учесник во НОВ на Македонија.
1 Животопис
Учествувала во народноослободителното движење од ноември 1941 година како член на СКОЈ. Растурала илегален материјал, собирала народна помош и служела за врска на илегалците што престојувале во градот.
2 Поврзано
* Васа Алтипармакова
Балиски храм

Балиски храм или пура — хиндуистички храм, место за поклонение на приврзаниците на балискиот хиндуизам во Индонезија. Пурите се градат според правилата и ритуалите на балиската архитектура. Повеќето пури се наоѓаат на островот Бали, каде што хиндуизмот е преовладувачката религија; меѓутоа, многу пури постојат во други делови на Индонезија каде што живеат значителен број Балијци. Храмот на Мајка Бесаких е најважниот, најголемиот и најсветиот храм во Бали. Бали има изградено огромно количество пури, поради што е наречен „Островот на Илјада Храма“.
1 Етимологија
Поимот ''pura'' доаѓа од санскритскиот збор (''-pur'', ''-puri'', ''-pura'', ''-puram'', ''-pore'') што значи „град“, „ограден град“, „издигнат град“ или „дворец“ и се појавил по индијанизацијата на Југоисточна Азија и распространувањето на хиндуизмот, особено во Индосферата. За време на развојот на балискиот јазик, поимот „пура“ се однесува на верски храмов комплекс, додека поимот „пури“ — на дворец, седиште на кралеви и благородници, слично на јаванските кратони.
Менка Крстева

Менка Алексоска Крстева ( во — ) — учесник во НОВ на Македонија, носител на Партизанска споменица 1941.
1 Животопис
Со почетокот на вооруженото востание, во нејзиниот дом се одржувале состаноци на Месниот Комитет на КПЈ, односно КПМ - Кичево. Ангажирано работела со жените од градот и поблиските села. Чувала иллегалци, познати раководители на НОВ и ПОМ во Македонија, за кои подготвувала храна, топла облека и им била врска со Месниот Комитет во градот или на теренот. Во нејзиниот дом била сместена и партиската техника и работела на умножување на илегалниот материјал и неговото разнесување по одредените пунктови во градот и селата. Учествувала и во подготовките за формирање на партизанскиот одред „Козјак” за која цел во пролетта 1943 година заминала во партизанската база кај селото Душегубица.
Била често пати апсена од италијанските карабинери (во јули 1943 година; септември-октомври 1943; во 1944). Во затворот имала извонредно држење и бидејќи немало конкретни докази, полицијата била принудена да ја ослободи без да и суди. Во октомври 1944 година била избрана за член на Околискиот одбор на АФЖ, и работела на организирањето селски одбори на АФЖ во Кичевско. Носител е на Партизанска споменица 1941 и повеќе одликувања.
Васа Алтипармакова

Васа Алтипармакова ( во — ) — учесник во НОВ на Македонија.
1 Животопис
Од 1941 година била член на женскиот актив во Битола. Собирала народна помош, изработувала топла облека борците во НОВ и ПОМ. Во нејзиниот дом се одржувале илегални состаноци и престојувале илегалци. Од есента 1944 година била активна во организацијата на АФЖ.
2 Поврзано
* Љубица Алтипармакова
Мононоке (аниме)

:''Можеби го баравте цртаниот филм „Принцезата Мононоке“.''''Мононоке'' (|モノノ怪) — аниме-серија произведена од Toei Animation. Тоа е продолжение на јапонската аниме-збирка на ужасите ''Ayakashi: Samurai Horror Tales'' од 2006 г. На 18 јуни 2022 г., било објавено дека режисерот Кенџи Накамура ќе се врати за да го режира долгометражниот аниме-филм ''Мононоке: Каракаса'', а сите гласовни глумци (освен Такахиро Сакураи) од изворната серија ќе се вратат за да ги повторат своите улоги. Премиерата на филмот била на 26 јули 2024 г.
1 Содржина
Секоја епизода на ''Мононоке'' се одвива според определена шема: Аптекарот наидува на место населено со мононоке — разгневен дух — и постепено го разоткрива неговиот облик, суштина и основната причина што ја поттикнала неговата пројава. Овие елементи се сложено поврзани со луѓето што го опкружуваат Аптекарот. Откако ќе го пронајде обликот итн., тој зема голем куфер и открива сечило — исклучително суштество украсено со златни шарки, со темна кожа и пепелаво-бела коса. Вообичаено, секое мононоке во текот на својот живот страдало од силната алчност и жестокост на луѓето. По неговата смрт, тоа бара одмазда на своите мачители. Целта на Аптекарот е да ги победи овие духови мононоке. Иако останува загадочен за својата самоличност, едноставно нарекувајќи се себеси како „скромниот аптекар“, Аптекарот ја открива неговата бесмртност додека приказните опфаќаат различни векови и епохи.
Американско земјоделско училиште

Американското земјоделско училиште (грчки: Αμερικανική Γεωργική Σχολή) е протестантска образовна институција во Солун, Грција. Училиштето е основано во 1904 година од американскиот мисионер Џон Хенри Хаус за руралното население на Грција и на Балканот. Неговите тековни главни образовни поделби ги вклучуваат средното училиште, колеџот Перотис, Програмата за основно училиште, оддел за образование на возрасните и истражување и Грчката летна програма. Мисијата на училиштето била „да ги едуцира мажите и жените, особено оние од Грција и од Балканот, за да станат професионално успешни во најновите аспекти на земјоделството и природните науки“.
1 Историја
Џон Хенри Хаус со неговата сопруга Сузан Аделин Бирс Хаус го основале Американското земјоделско училиште во 1904 година, на 200.000 m2 неплодна земја во близина на Солун, Отоманско Царство, сегашен Солун во Грција. Двојката биле мисионери во балканскиот регион за 30 години. Подоцна, училиштето го воделе нивниот син Чарли и неговата сопруга Ана.
Наставната програма вклучувала практична обука за градинарски култури и оние на полето, лозја и овошни насади, сточарство и производство на свилена буба и индустриски вештини како столарија, ѕидарство и коварство.
Првите ученици биле момчиња сирачиња во Илинденското востание.
Училиштето примило многу бегалци поради размената на население меѓу Грција и Турција.
2 Училишта и програми
Одделот на Средното училиште на Американското земјоделско училиште им нуди на девојчињата и момчињата од руралните региони во Грција акредитирано општо средно образование со практичен фокус на земјоделски предмети. Освен тоа, студентите живеат во студентски дом и следат воннаставна програма која ги зајакнува силните традиции во грчката култура.
Колеџот Перотис бил основан во 1996 година, со употреба на голема донација од страна на Алики Пероти во спомен на нејзиниот сопруг. Колеџот развива лидери за глобалното земјоделство и прехранбената индустрија. Наставната програма на англиски јазик води до доделување на диплома (Bachelor of Science), која е потврдена од Кардиф Метрополитен Универзитет (UWIC), филијала на Универзитетот во Велс (Велика Британија), во меѓународниот бизнис, управување со системи за животна средина и наука и технологија за храна.
Програмата за основно образование на Американското земјоделско училиште се фокусира на еколошкото образование низ искуствено учење. Наставната програма овозможува младите ученици да имаат секојдневен контакт со природниот свет и со земјоделството и поттикнува практично експериментирање и откривање.
Одделот за образование на возрасни и истражување на Американското земјоделско училиште нуди кратки курсеви, семинари, работилници и конференции за одржлив рурален развој.
Грчката летна програма, започната во 1970 година, е програма за интеркултурна размена за тинејџери од САД и целиот свет. Програмата е ориентирана кон општествено корисна работа. Студентите живеат со семејства во мало грчко село и преземаат проект за да ги задоволат потребите на селото. Учесниците, исто така, ги истражуваат античките знаменитости на Грција и се искачуваат на планината Олимп.
Славка Гиева

Славка Алчева Гиева — учесник во НОВ на Македонија.
1 Животопис
Медицинска сестра од 1944 година била опфатена во скоевската организација во Скопје. Работела во Државната болница во Скопје и cо група медицински сестри и лекари преку Водно се приклучиле во единиците на Дванаесеттата македонска ударна бригада и учествувала во борбите за ослободувањето на Скопје.
Коца Новакова

Коца Алчева Новакова ( во — ) — учесник во НОВ на Македонија.
1 Животопис
Мононолска работннчка. Учествувала во напредното младинско движење пред војната како член на СКОЈ. Со отпочнувањето на вооруженото востание, собирала народна помош и чувала илегалци. Во нејзиниот дом наминувале и куририте на Велешкиот партизански одред, а била врска меѓу одредот и партиската организација во градот. Нејзината активност билa насетена од бугарската полиција. Била затворена и сослушана, но наскоро ocлободeнa. Во јуни 1943 година заминала во Струмица.
2 Поврзано
* Нада Алчева Борисова
Тодорка Михајловска

Тодорка Ампова Михајловска ( во — ) — учесник во НОВ на Македонија.
1 Животопис
Монополска работничка. Од септември 1944 година стапилa вo единиците на НОВ и ПОЈ со кои учсствувала во борбите за ослободувањето на Кочани. При повлекувањето на Четиринаесеттата македонска ударна бригада била оставена за работа во заднината, за нега на болните партизани. Извесно време работела во КНОЈ, а потоа била ангажирана во формирањето на Одбори на НОМСМ и АФЖ. Организирала акција за прибирањe на чорапи и храна за борците на Сремскиот фронт.
Милја Лазарова

Милја Анастасиева Лазарова (во — ) — учесник во НОВ на Македонија.
1 Животопис
Од почетокот на 1943 година била член на воспитна младинска група, а од крајот на 1943 година станала член на СКОЈ. Собирала народна помош. Повремено извршувала и курирски активности. Во јуни 1944 година стапила во единиците на НОВ.
Мена Алчинова

Мена Алчинова ( во — во ) — учесник во НОВ на Македонија.
1 Животопис
Учествувала во народноослободителното движење во селото од есентта 1943 година. Собирала народна помош и одржувала врска со Партизанскиот одред „Сава Михајлов”. Во декември 1943 година била уапсена, доведена во затворот во Гевгелија и интернирана на 6 месеци во Бугарија.
2 Поврзано
* Никола Алчинов
* Марика Алчинова
Марика Алчинова

Марика Алчинова ( во — ) — учесник во НОВ на Македонија.
1 Животопис
Учествувала во народноослободителното движење во селото од летото 1943 година како органзирана младинка. Собирала народна помош, плетела топла облека за борците во НОВ. По запалувањето на селото од бугарскиот окупатор, била протерана во селото Мрзенци, Гевгелиско и била под постојано набљудување на бугарската полиција. Во август 1944 година се приклучила на единиците на НОВ, како борец во Деветтата македонска ударна бригада, но наскоро била повлечена за работа во заднината.
2 Поврзано
* Мена Алчинова
* Никола Алчинов
Татко на величината

Таткото на величината (Средно Арамејски превод: Аба Д-Рабута t=明尊) е вечната божествена манифестација на доброто во манихејството, четирикратно божество, кое ги опфаќа божеството, светлината, моќта и добрината. Неговиот престол е опкружен со најмалку 156 мирни ентитети: 12 еони, еони на еони и ангели.
Кога Принцот на темнината го нападнал ''кралството на светлината'', тој се повикал на ентитети на светлина за да ги одврати напаѓачите. Овие ентитети се измешале со демоните и им дале егзистенција на земните суштества, така што луѓето носат еднозначни светлосни честички на Таткото на величината, но не се свесни за нив, додека не се разбудат од сонот, сеќавајќи се на своето божествено потекло. Таткото на величината реагирал со тоа што создал низа ентитети за да се спасат честичките од светлина.
1 Теодикија
Манихејството отфрла сè што е поврзано со злото од Таткото на величината. Ниту може да предизвика страдање, ниту пак може да побара нешто. Тој може само да брани. Така, моќта на Таткото на величината е ограничена од неговата сопствена природа. Иако тој не е семоќен, на крајот на светот ќе ги собере сите светли честички, така злото ќе биде протерано во своето кралство и никогаш повеќе нема да се соедини во светот. Манихејството исто така го отфрла прикажувањето на Бог во Стариот завет, кој ветува победа над своите непријатели (Лев: 26:3-10, Библијата). Според тоа, проблемот на злото може да се реши директно бидејќи Бог е ограничен во својата моќ против силите надвор од Светот на светлината и надвор од неговата сопствена природа.
2 Поврзано
* Ахура Мазда
* Демиург
* Бог Отецот
* Хаји Раби во Мандаеизмот, исто така познат како ''Мар ḏ-Рабута'' (Господар на величината)
* Софија (гностицизам)
Талија Анчева

Талија Анастасиевска Анчева ( во — ) — учесник во НОВ на Македонија.
1 Животопис
Од есента 1943 година учествувала во заднината на народноослободителното движење во селото. Во нејзиниот дом престојувала и една партизанка во зимата 1943 година и се грижела за нејзината исхрана и безбедност. Од пролетта 1944 година негувала болни и ранети борци и го организирала нивното сместување во селото. Организирала младинки за пружање помош на борците во НОВ и ПОМ и во летото 1944 година била примена за член на СКОЈ. Во првото слободно училиште на Козјак го посетувала аналфабетскиот курс заедно со група младинки со кои подоцна учествувала во разоружување на бугарската окупаторска војска.
Душанка Манасиева

Душанка Анастасиевска Манасиева ( во — ) — учесник во НОВ на Македонија.
1 Животопис
Од половината на 1943 година била опфатена во младинска воспитна rрупа. Давала народна помош и изработувала топла облека, се до палењето на селото Никифорово на 19 август1943 година, кога се преселила да живее во Гостивар.
2 Поврзано
* Станка Анастасиевска Русева
* Јелица Анастасиевска Степанова
* Палењето на Никифорово
Трите сестри (ТВ-серија)

''Трите сестри'' (|Üç Kız Kardeş) — турска телевизиска серија во жанрот драма и романса, произведена од Süreç Film, чија прва епизода била прикажана на 22 февруари 2022 г., во режија на Еда Тексоз, а по сценарио на Нилуфер Озчелик и Севги Јилмаз. Серијата е адаптирана од истоимениот роман на Иџлал Ајдин. Серијата, составена од 3 сезони, завршила со својата 84-та епизода прикажана на 4 мај 2024 г.
Серијата се прикажувала и во Македонија, на телевизија „Сител“ со македонска синхронизација.
1 Содржина
Во едно мало место крај егејскиот брег, започнува приказната за трите сестри. Срдечна и топла како што е и нивниот живот, како што е и нивното воспитување и безгрижните мигови минати по уличките во родниот крај, меѓу пријателите и соседите. Емотивна приказна за Туркан, Донуш и Дерја, три млади девојки што живеат среќно со својата мајка Несрин и таткото Садик. Но времето секогаш пишува своја историја, па така и годините што доаѓаат носат ветришта што засекогаш ќе ги променат судбините на овие сестри. Деновите кога трите сестри ги споделувале своите радости, својата среќа и младешки тајни се чини дека завршуваат. И ништо повеќе нема да може да ги врати тие дни.
Богатото семејство Корман ја бара раката на Туркан за нивниот син Сомер. Родителите прифаќаат, Туркан се мажи и заминува во замокот на Корманови, каде набрзо ќе сфати дека сонот што го сонувал одеднаш ќе стане вистински кошмар. Сомер не ја сака својата нова сопруга и не може да го прифати тоа што му е наметнато, а таа, невината Туркан ќе се соочи со болната вистина што воопшто нема да биде лесна. Нејзината свекрва по секоја цена ќе реши да го одржи тој брак, а презирот ќе стане мачен и неиздржлив за младата невеста. Таа ќе мора да ги промени нештата и само така да се избори за својата среќа. Среќата што ја имала во својата родна куќа, покрај своите родители и саканите сестри. Но тајната што долго време ја криеле родителите на трите сестри е на чекор да биде откриена. Сенките од минатото носат неочекувани пресврти во кои сестрите ќе бидат ставени пред нови искушенија, но и нови разочарувања.
Семејната приказна за „Трите сестри“ е заснована на познат бестселер напишан од турската писателка и глумица што во серијата го толкува ликот на мајката на трите сестри. Серија што за кратко време привлекла голем број обожаватели и успеала да ги спои животните драми во една безвременска телевизиска бајкa.
Delicious in Dungeon

''Delicious in Dungeon'' (|ダンジョン飯, буквално: ''Зандана на вкусности'') — манга напишана и илустрирана од Рјоко Куи. Била објавена во списанието ''Harta'' на Enterbrain од февруари 2014 до септември 2023 г. и била објавена во четиринаесет тома танкобон. Студиото Trigger ја адаптирало мангата во аниме-серија, која се прикажувала од јануари до јуни 2024 г. Во јуни 2024 г. била најавена втората сезона на серијата.
1 Содржина
Во фантастичниот свет на патување низ зандани, разни братства одат на походи, рации и истражување на зандани. Многумина се надеваат дека ќе го пронајдат таинственото Златно Кралство, кое, како што велат, е сопственост на одредена одвоена зандана. Приказната започнува со група од шест авантуристи, предводени од Лаиос Тоден, кои се обидуваат да убијат црвен змеј; меѓутоа, тие се принудени да побегнат, оставајќи ја сестрата на водачот на групата, волшебничката Фалин, во стомакот на змејот. По овој неуспех, двајца членови на групата заминуваат за да се приклучат на друга група авантуристи. Од првобитната екипа останале само водачот на групата и мечувалец Лаиос, получовечето (англ. ''halfling'') и специјалистот по брави Чилчак Тимс и волшебничката полувиленица Марсил Донато.
Чувствувајќи се должни кон нивната блиска соборничка Фалин, која користела волшепство за да ја телепортира групата на безбедно, остатокот од групата води расправа, чија тема е да се вратат на нивото на занданата со змејот навреме, за да ја спасат Фалин пред месецот каде завршува циклусот на варење на храната на змејот. Како и во ''Advanced Dungeons & Dragons'', членовите на групата мораат да ги земат предвид трошоците за оружја, оклоп, плата за вработување на нови членови и трошоци за храна.
Со оглед на тоа што повеќето од нивните залихи останале во занданата, нивната мисија изгледа невозможна додека Лаиос не предложи да си обезбедат залихи со наоѓање храна во занданата. Лаиос долго време тајно сакал да ги испроба чудовиштата од занданите и им покажува на Чилчак и Марсил готварска книга за приготвување на чудовишна храна во обид да ги убеди да го прифатат неговиот план. Тие неволно се согласуваат и се враќаат во занданата. Првото ниво на занданата е исполнето со авантуристи и наликува на трговиште; токму тука групата се среќава и го прима џуџето Сенши, кое има десетгодишно искуство во обезбедување на залихи во занданата преку готвење чудовишта и прибирање на храна.
Заплетот потоа го опишува нивниот пат низ занданата, околината, стапиците и чудовиштата со кои се среќава групата и оброците што ги готват од чудовиштата. Комичниот дел се постигнува преку опис на предностите и недостатоците на овие јадења, како и реакциите на ликовите кон овие јадења.
Цвета Илиева

Цвета Анастасова Илиева ( во — ) — учесник во НОВ на Македонија.
1 Животопис
Од почетокот на вооруженото востание била симпатизер на народноослободителното движење и повремено учествувала во собирните акции на народната помош. Во септември 1944 година стапила како борец во единиците на НОВ и ПОМ. Била помошник пушкомитралезец во Седмата македонска ударна бригада и учествувала во сите нејзини борби.
Лена Ангеловска - Стојановиќ

Лена Ангеловска - Стојановиќ ( во — ) — учесник во НОВ на Македонија.
1 Животопис
Од пролетта 1943 година, коrа на теренот на Долна Преспа делувала група на партизански одреди, таа ја одржувала врската помеѓу партизанските одреди и партиската организација во селото. До партизанските бази пренесувала пошта, храна и облека. Во септември 1944 година е примена за член на СКОЈ и била меѓу најактивните младинки во селото.
Јелица Степанова

Јелица Анастасиевска Степанова ( во — ) — учесник во НОВ на Македонија.
1 Животопис
Во 1942 година била член на младинска воспитна група и имала задача да организира младинци за учество во НОВ. Давала народна помош и била активна се до палењето на селото Никифорово на 19 август 1943 година, коrа се преселила да живее во Гостивар.
2 Поврзано
* Станка Анастасиевска Русева
* Душанка Анастасиевска Манасиева
* Палењето на Никифорово
Тоза Ангеловска

Тоза Ангеловска ( во — ) — учесник во НОВ на Македонија.
1 Животопис
Од 1943 година собирала народна помош и ја чувала во нејзиниот дом, кој бил свратилиште на партиските раководители од базата ''Кременчук'', каде се наоѓал и Првиот областен комитет на КПМ. Во август 1943 година коrа Маврово било запалено од балистите изгорела и нејзината куќа. Тогаш се префрлила во Гостивар каде продолжила да работи за народноослободителното движење.
2 Поврзано
* Палењето на Маврово
Вера Ангелова

Вера Ангелова ( во — ) — учесник во НОВ на Македонија.
1 Животопис
Од септември 1941 година била член на женска скоевска групa. Собирала народна помош, растурала илегален материјал и работела на организирањето на женската младина за нејзино учество во НОД.
Цветлана Ангелова

Цветлана Ангелова ( во — ) — учесник во НОВ на Македонија.
1 Животопис
Учествувала во заднината на НОД во селото Смолари, Струмичко од летото 1943 година. Била позната како масовик и придонесувала за омасовувањето на учеството на жените од селото во НОД. Прифаќала и чувала илегалци и се грижела за нивната безбедност и исхрана. Есента 1944 година била избрана за претседател на Одборот на АФЖ.
Станка Русева

Станка Анастасиевска Русева ( во — во ) — учесник во НОВ на Македонија.
1 Животопис
Од летото 1943 година била член на младинска воспитна група. Собирала народна помош, изработувала топла облека за борците во НОВ и ПОМ. По палењето на селото Никифорово на 19 август 1943 година, се преселила во Гостивар.
2 Поврзано
* Душанка Анастасиевска Манасиева
* Јелица Анастасиевска Степанова
* Палењето на Никифорово
Захи Хавас

Захи Хавас (|زاهي حواس; р. Дамиета, Египет, 28 мај 1947 г.) — египетски археолог и историчар на Стариот Египет. Тој е поранешен генерален секретар на Врховниот совет за старини на Египет. Тој исто така активно ја промовира историјата и културата на Стариот Египет преку телевизиски документарни серии. За време на револуционерните бунтови во Египет во 2011 г., колегите побарале оставка на Хавас поради блиски врски со режимот на Мубарак и наводна поткупливост. Во март истата година, тој поднел оставка, наведувајќи ја неможноста да се одржи одговорноста за безбедноста на староегипетските старини за време на револуцијата во Египет и обвинувањата за исчезнати експонати.
1 Ран живот
Хавас е роден во мало селце во близина на Дамиета, Египет. И покрај тоа што првично се стремел да биде адвокат, тој го продолжил своето образование по грчка и римска археологија, добивајќи диплома за уметности на Александрискиот универзитет во 1967 г. Во 1979 г., Хавас добил диплома за египтологија од Каирскиот универзитет. По ова, тој ја започнал својата кариера во Големите Пирамиди како инспектор, исполнувајќи улоги како на администратор, така и на археолог.
Ирина Фарион

Ирина Дмитривна Фарион (|Ірина Дмитрівна Фаріон; 29 април 1964 година, Лавов, Украинска ССР, СССР — 19 јули 2024 година, Лавов, Украина) — украински лингвист, учител, научник, доктор на филолошки науки, професор, политичка и јавна личност, народен заменик на Украина од VII свикување (2012-2014), претседател на поткомитетот за високо образование на Комитетот за наука и образование (2013), публицист, блогер. Член на на „Свобода“ (2005—2024).